
Nr. de înregistrare: 2866/03.08.2026
								                                               

ANUNȚ
privind organizarea concursului pentru ocuparea unui post unic vacant de
Inspector achiziții publice
în cadrul Departamentului de Administrație, Compartimentul Achiziții publice al Institutului de Cercetare-Dezvoltare pentru Cinegetică și Resurse Montane Miercurea-Ciuc


A.) Institutul de Cercetare-Dezvoltare pentru Cinegetică și Resurse Montane Miercurea-Ciuc organizează concurs pentru ocuparea postului unic vacant contractual de execuție de Inspector achiziții publice în cadrul Departamentului de Administrație, Compartimentul Achiziții publice al Institutului de Cercetare-Dezvoltare pentru Cinegetică și Resurse Montane Miercurea-Ciuc. Contractul individual de muncă al candidatului declarat „Admis” se va încheia pe perioadă nedeterminată, conform prevederilor art. 12 alin. (1) din Legea nr. 53/2003 – Codul muncii, republicată, cu modificările și completările ulterioare.

Concursul se organizează în conformitate cu:
- Legea nr. 53/2003 – Codul muncii;
· HG nr. 1336/2022 pentru aprobarea Regulamentului – cadru privind organizarea și dezvoltarea carierei personalului din sectorul bugetar plătit din fonduri publice;
· Legea nr. 153/2017 privind salarizarea personalului plătit din fonduri publice, cu modificările și completările ulterioare; 
- Hotărârea Consiliului de Administrație nr.7/15.07.2026, art.8.

1. Nivelul postului: execuție
2.Denumirea postului: Inspector achiziții publice
3. Compartiment: Departamentului de Administrație, Compartimentul Achiziții publice
4. Durata contractului: perioadă nedeterminată
5. Numărul de posturi: 1 post unic vacant
6. Durata timpului de lucru: 8 ore/zi, 40 ore/săptămână
7. Salariul minim de încadrare: conform legislației actuale și grilei interne ICDCRM
8. Cod COR: 242116 Expert achiziții publice 
9. Scopul principal al postului:
· Elaborarea Programului Anual al Achizițiilor Publice (PAAP).
· Respectarea strictă a legislației achizițiilor publice din România.
· Elaborare caiete de sarcini, fișe de date și documente descriptive, colaborând cu departamentele din cadrul institutului.
· Asigurarea transparenței: Tratarea egală, imparțială și nediscriminatorie a tuturor operatorilor economici.
· Reducerea riscului de contestații, corecții financiare sau sancțiuni administrative.
· Colaborare cu toate compartimentele institutului pentru îndeplinirea atribuțiilor specifice postului; 
· Derularea procedurii de achiziții publice, de la elaborarea documentațiilor necesare, până la contractare/comandă și raportarea finalizării procedurii pe SEAP;
· Archivarea și păstrarea documentelor conform legii în vigoare.

B.) Condiții generale și specifice de participare la concurs
Condițiile generale prevăzute de Legea nr. 183/2024:
a) să aibă cetățenia română sau cetățenia unui alt stat membru al Uniunii Europene;
b) să cunoască limba română, scris și vorbit;
c) să aibă capacitate de muncă în conformitate cu prevederile Codului muncii;
d) să aibă o stare de sănătate corespunzătoare postului;
e) să îndeplinească condițiile de studii și alte condiții specifice postului;
f) să nu fi fost condamnați pentru infracțiuni incompatibile cu funcția ocupată;
g) să nu se afle în situații de incompatibilitate conform legislației în vigoare.
Condiții specifice:
· Utilizarea SEAP / SICAP: Cunoașterea avansată a Sistemului Electronic de Achiziții Publice (creare documentații, răspunsuri la clarificări, încărcare DUAE, evaluare oferte). 
· Operare IT: Nivel mediu sau avansat pentru pachetul Microsoft Office (în special Word și Excel pentru centralizarea bugetelor și a listelor de produse). 
Competențe: 
· Atenție riguroasă la detalii;
· Rezistență la stres;
-    Integritate și imparțialitate: Evitarea conflictelor de interese cu ofertanții economici. 
C.) Condiții minimale pentru participarea la concurs
- studii superioare absolvite cu diplomă de licenţă sau echivalentă în domeniul știinte economice, juridic sau tehnic;
- vechime în specialitate min. 3 ani si 6 luni;
- diplomă de expert achizitii publice.
D.) Documente solicitate candidaților pentru întocmirea dosarului de concurs, conform Legii 183/2024:
a) cererea de înscriere la concurs semnată, la care se anexează o declarație pe propria răspundere prin care candidatul atestă veridicitatea informațiilor prezentate în dosar (formularele sunt anexate la prezenta);
b) curriculum vitae semnat de către candidat;
c) copia diplomei de absolvire a studiilor. În situația în care candidatul declarat câștigător nu deține o diplomă eliberată de o instituție de învățământ superior din România, acesta trebuie să depună o copie conform cu originalul a atestatului de recunoaștere sau de echivalare a acesteia înainte de încadrarea pe post și semnarea contractului individual de muncă, sub sancțiunea neemiterii actului administrativ de încadrare pe post;
d) copia actului de identitate sau orice alt document care atestă identitatea, potrivit legii, după caz;
e) copia certificatului de căsătorie sau dovada schimbării numelui, după caz;
f) certificatul medical care să ateste starea de sănătate corespunzătoare îndeplinirii atribuțiilor de serviciu, eliberată de către medicul de familie al candidatului sau de către unitățile sanitare abilitate, cu cel mult 3 luni anterior derulării concursului - în original;
g) declarația de consimțământ pentru prelucrarea datelor cu caracter personal, semnată (formularul este anexat la prezenta);
h) certificatul de cazier judiciar.
Actele solicitate la literele c) și d) se vor prezenta și în original în vederea verificării conformității copiilor cu acestea. În situația în care documentele solicitate nu sunt emise în limba română, acestea vor fi însoțite de traduceri legalizate în limba română.
i) Carnet de muncă sau, după caz, adeverințele care să ateste vechimea în muncă/în specialitate, extras Revisal după caz.
Documentul prevăzut la lit. h), poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecția dosarelor are obligaţia de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului.
Afișarea rezultatelor obținute de candidați la probele concursului, precum și afișarea rezultatelor soluționării contestațiilor și a rezultatelor finale ale concursului se realizează folosindu-se numărul de înregistrare atribuit dosarului de înscriere la concurs pentru fiecare candidat.
Candidații să nu se afle în situații de incompatibilitate conform Legii nr.161 din 19 aprilie 2003 cu modificările și completările ulterioare.
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.
În cazul în care candidatul este cetățean al unui alt stat membru al Uniunii Europene, al unui stat parte la Acordul privind Spaţiul Economic European (SEE) sau al Confederaţiei Elveţiene, acesta trebuie să deţină un CNP (cod numeric personal) sau să solicite până angajare, dacă nu are un NIF (număr de identificare fiscală) valabil, eliberat de autoritățile competente din România.
Dosarele de concurs se depun în format fizic la ICDCRM M-Ciuc – 530240 - Miercurea Ciuc, Str. Progresului nr. 35B, jud Harghita sau se transmit prin e-mail la adresa administrativ@icdcrm.ro, conform datelor sus prezentate, dupa publicarea anunțului pe pagina posturi.gov.ro și pe pagina www.icdcrm.ro.
Secretarul comisiei de concurs înregistrează dosarul de concurs, comunică numărul de înregistrare candidatului și transmite dosarul membrilor comisiei de concurs, în condițiile stabilite prin regulamentul propriu de concurs.
     Formularul de înscriere se pot ridica de la sediul ICDCRM și pot fi descărcate și de pe site-ul https://icdcrm.ro/ro/page/114/cariera,   
[bookmark: _Hlk131143973] Relaţii suplimentare se pot obţine la sediul Institutului de Cercetare-Dezvoltare pentru Cinegetică și Resurse Montane Miercurea-Ciuc din str.Progresului nr.35/B, Miercurea Ciuc, Judeţul Harghita, nr. de tel.0366-100203.
E.) Calendarul concursului
· 19.08.2026, ora 10:00 - data limită de depunere a dosarelor de concurs la registratura Institutului de Cercetare-Dezvoltare pentru Cinegetică și Resurse Montane Miercurea-Ciuc a dosarelor de participare la concurs;
· 19.08.2026, ora 14:00 – selecţia și afișarea rezultatelor admiterii dosarelor de concurs;
· 20.08.2026, ora 14:00 - termen de depunere contestaţii cu privire la rezultatul selecţiei dosarelor de concurs;
· 21.08.2026, ora 14:00 – termen de afișare a soluționării contestațiilor depuse;
· 24.08.2026, ora 10:00 - desfăşurare probă scrisă;
· 24.08.2026, ora 14:00 - termen de afişare rezultate proba scrisă;
· 25.08.2026, ora 14:00 - termen de depunere contestaţii cu privire la rezultatul probei scrise;
· 25.08.2026, ora 14:00 - termen de afişare a soluționării contestaţiei depuse privind rezultatele probei scrise;
· 26.08.2026, ora 10:00 -  susţinerea interviului;
· 26.08.2026, ora 14:00 - termen de afişare a rezultatelor privind interviul;
· 27.08.2026, ora 14:00 - termen de depunere contestaţii cu privire la rezultatul interviului;
· 27.08.2026, ora 14:00 - termen de afişare a soluționării contestaţiei depuse privind rezultatele interviului;
· 28.08.2026, ora 10:00 - termen de afişare a rezultatelor finale

Locul desfășurării concursului:
Concursul se desfășoară la sediul Institutului de Cercetare-Dezvoltare pentru Cinegetică și Resurse Montane Miercurea-Ciuc, Str. Progresului nr. 35B, Miercurea-Ciuc, județul Harghita.

Concursul constă în:
- probă scrisă;
- interviu;

